PRIAMA DEMOKRACIA

PRIAMA DEMOKRACIA "(PD)" (v rokoch 2008-2011 LIGA, občiansko-liberálna strana, v rokoch 2011-2013 Nová alternatíva Slovenska, občiansko-liberálna strana) je slovenská politická strana, ktorá vznikla 5. decembra 2008 (v súčasnej podobe ako PD od 30. júla 2013). Vznikla fúziou pôvodnej politickej strany Nová alternatíva Slovenska a občianskeho združenia DANUBKA, no prišla s novým názvom, s novými stanovami, s novým sídlom a s novým vedením. Z pôvodných 17 členov za prvý polrok existencie narástla na 66 registrovaných členov. Má zastúpenie vo všetkých ôsmich samosprávnych krajoch a v 25 okresoch.
História.
LIGA, občiansko-liberálna strana (2008-2011).
Strana LIGA vznikla v decembri 2008, pričom na čele prípravného výboru strany stáli Martin Urmanič, Dagmar Skačanová, Martin Harach a Martina Čierna. Medzi rokmi 2009-2011 bol štatutárom strany bývalý minister za stranu ANO, Robert Nemcsics.
Nová alternatíva Slovenska, občiansko-liberálna strana (2011-2013).
Stranu v októbri 2011 prevzal Pavol Krišpinský, ktorý ju premenoval na Novú alternatívu Slovenska, občiansko-liberálnu stranu.
PRIAMA DEMOKRACIA (od 2013).
Od roku 2013 do roku 2019 sa ako štatutári a aj predsedovia strany PD vystriedali postupne Gabriel Karácsony, Róbert Beňo a Marek Géci. K decembru 2018 evidovala strana 351 členov, čo predstavovalo nárast oproti 55 členom z decembra 2017.
Politický program.
Program ako PD (od 2013).
Prvým voleným predsedom strany sa stal Ing.Gabriel Karácsony. Začiatkom januára 2015 prebehlo 2. vnútrostranícke referendum, v ktorom členovia strany rozhodovali o voľbe prezidenta strany. Z tohto referenda vzišiel Prezident strany, ktorým sa stal znovu Gabriel Karácsóny. Zároveň si členovia Republikovej rady z tohoto dôvodu zvolili nového predsedu strany, Róberta Beňa a prvého podpredsedu, Pavla Krišpinského. Jediným záväzným programom strany je presadenie systému "priamej demokracie", v obdobnej podobe, aký funguje vo Švajčiarsku, a to predovšetkým prijatím zákonov o ľudovej iniciatíve a o ľudovom hlasovaní (funkčné referendové pravidlá), ako najvyšším rozhodovacím inštitútom v spravovaní štátu. Dôraz kladie na potrebu radikálnej reformy daňového a sociálneho systému formou postupného prechodu na systém jedinej dane a na systém nepodmieneného základného príjmu, čo ponúka ako témy pre priame rozhodovanie občanmi.
Strana nie je naklonená atlantickému smerovaniu Slovenska v NATO, zúčastnila sa protestov proti výstavbe základní NATO na Slovensku v marci 2015. Členstvo v Európskej únii strana podporuje.
Za Karácsonyho vedenia sa strana profilovala mierne euroskepticky. V menovej politike chcela presadzovať rozpustenie eurozóny. Taktiež deklarovala úsilie o presadenie zníženia daňového zaťaženia a zjednodušenie sociálneho systému. Po nástupe nového vedenia strany na čele s Marekom Gécim je programovo badateľný mierny posun smerom doľava, cez snahu o presadenie sociálnych balíkov a oddlženie dlžníkov.
Volebné výsledky.
Strana avizovala, že sa bude zúčastňovať všetkých druhov volieb, kde bude občanom ponúkať kandidátov a ich prostredníctvom aj svoje programové témy. Vo Voľbách do Európskeho parlamentu v máji 2014 kandidovala strana v koalícii s Kresťanskou ľudovou stranou, pričom dosiahli 0,42 % za 2405 hlasov..
Voľby do Európskeho parlamentu.
Výsledky volieb do Európskeho parlamentu, v ktorých sa zúčastnila strana LIGA, resp. Priama demokracia.
Vedenie strany.
Prezident strany
Predseda strany
Ústredný tajomník
I. podpredseda strany